બહાર મારુ એ વર્ષોનું સાથીદાર સ્કૂટર ખડું હતું. ના નથી લેવું ચાલતો જ જાઉં સમય તો જાય થોડો….. હું ચાલતો ચાલતો માર્કેટ તરફ જવા લાગ્યો. સાંજના સમયે સાખભાજીની લારીઓ વાળા બૂમ પડતા હતા ” ખાલી કરવાનો ભાવ ખાલી કરવાનો ભાવ ” અને કેટલીયે બા ની ઉંમરની ત્યાં સખભાજી લેતી હતી. મને એક દ્રશ્ય નજરે થવા લાગ્યું. હું ઘણીવાર સાંજે આ જ રસ્તેથી ઘરે જતો ત્યારે બા આ બધી લારીઓ ઉપરથી સાખ લેતી નજરે ચડતી પછી અમે બે માં દીકરો અહીંથી ઘર સુધીની યાત્રા સ્કૂટર ઉપર કરતા. અને ઘરે જતા જ બા કહેતી